प्रधानमंत्री कृषि सिंचाई योजना का मुख्य उद्देश्य ‘हर खेत को पानी’
कुल्लू|प्रधानमंत्री कृषिसिंचाई योजना की जिला स्तरीय कार्यान्वयन समिति की बैठक बीते दिनों उपायुक्त राकेश कंवर की अध्यक्षता में हुई। इसमें कृषि, उद्यान, सिंचाई एवं जनस्वास्थ्य और वन विभाग के उच्च अधिकारियों के अलावा आतमा परियोजना, जिला ग्रामीण विकास अभिकरण और जिला लीड बैंक के अधिकारियों ने भी भाग लिया। कृषि विभाग के उपनिदेशक वीरेंद्र वर्मा ने बताया कि प्रधानमंत्री कृषि सिंचाई योजना एक केंद्र पोषित योजना है जिसके कार्यान्वयन के लिए उपरोक्त विभाग मिलकर कार्य करेंगे। योजना का मुख्य उद्देश्य ‘प्रति बूंद अधिक पैदावार’ तथा ‘हर खेत को पानी’ है। इस योजना के अंतर्गत विभिन्न विभाग नए जलस्रोतों का निर्माण, उनकी मरम्मत, जल भंडारण टैंक कूहलों का निर्माण, उठाऊ जल परियोजना तथा मुख्यतः सूक्ष्म सिंचाई योजनाओं का काम करेंगे।
hin_Deva hin_Deva